Justin Timberlake
Justin Randall Timberlake (sündinud 31. jaanuaril 1981) on Ameerika Ühendriikide poplaulja, helilooja, produtsent, tantsija ja näitleja. Ta on pälvinud ühe Emmy ja kuus Grammy auhind. Timberlake sai kuulsaks poistebändi NSYNC lauljana. 2002. aastal andis ta välja oma debüütsooloalbumi "Justified", mida müüdi maailmas üle seitsme miljoni eksemplari. 2006. aastal andis Timberlake välja sooloalbumi "FutureSex/LoveSounds", mis jõudis USA-s esikohale ning sisaldas hittsingleid "SexyBack", "My Love" ja "What Goes Around... Comes Around". 2008. aasta jaanuari seisuga oli albumit maailmas müüdud üle 8 miljoni eksemplari. Kokku on tema kahte esimest albumit ostetud üle 18 miljoni eksemplari. Timberlake on plaadifirma Tennman Records ja rõivabrändi William Rast looja.